CELEX: 62018CA0639
Language: el
Date: 2020-06-18 00:00:00
Title: Υπόθεση C-639/18: Απόφαση του Δικαστηρίου (πρώτο τμήμα) της 18ης Ιουνίου 2020 [αίτηση του Landgericht Kiel (Γερμανία) για την έκδοση προδικαστικής αποφάσεως] — KH κατά Sparkasse Südholstein (Προδικαστική παραπομπή – Προστασία του καταναλωτή – Εξ αποστάσεως εμπορία χρηματοοικονομικών υπηρεσιών – Οδηγία 2002/65/ΕΚ – Άρθρο 1 – Πεδίο εφαρμογής – Συμβάσεις που αφορούν χρηματοοικονομικές υπηρεσίες οι οποίες περιλαμβάνουν μια αρχική συμφωνία και ακολούθως διαδοχικές πράξεις – Εφαρμογή της οδηγίας 2002/65/ΕΚ μόνο στην αρχική συμφωνία – Άρθρο 2, στοιχείο α' – Έννοια της «σύμβασης που αφορά χρηματοοικονομικές υπηρεσίες» – Συμφωνία για την τροποποίηση σύμβασης δανείου με την οποία τροποποιείται το αρχικώς καθορισθέν επιτόκιο)

17.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/6
            
         
      Απόφαση του Δικαστηρίου (πρώτο τμήμα) της 18ης Ιουνίου 2020 [αίτηση του Landgericht Kiel (Γερμανία) για την έκδοση προδικαστικής αποφάσεως] — KH κατά Sparkasse Südholstein
      (Υπόθεση C-639/18) (1)
      
      (Προδικαστική παραπομπή - Προστασία του καταναλωτή - Εξ αποστάσεως εμπορία χρηματοοικονομικών υπηρεσιών - Οδηγία 2002/65/ΕΚ - Άρθρο 1 - Πεδίο εφαρμογής - Συμβάσεις που αφορούν χρηματοοικονομικές υπηρεσίες οι οποίες περιλαμβάνουν μια αρχική συμφωνία και ακολούθως διαδοχικές πράξεις - Εφαρμογή της οδηγίας 2002/65/ΕΚ μόνο στην αρχική συμφωνία - Άρθρο 2, στοιχείο α' - Έννοια της «σύμβασης που αφορά χρηματοοικονομικές υπηρεσίες» - Συμφωνία για την τροποποίηση σύμβασης δανείου με την οποία τροποποιείται το αρχικώς καθορισθέν επιτόκιο)
      (2020/C 271/07)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Kiel
      
         Διάδικοι στην υπόθεση της κύριας δίκης
      
      KH
      
         κατά
      
      Sparkasse Südholstein
      
         Διατακτικό
      
      Το άρθρο 2, στοιχείο α', της οδηγίας 2002/65/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, σχετικά με την εξ αποστάσεως εμπορία χρηματοοικονομικών υπηρεσιών προς τους καταναλωτές και την τροποποίηση των οδηγιών 90/619/ΕΟΚ του Συμβουλίου, 97/7/ΕΚ και 98/27/ΕΚ, έχει την έννοια ότι μια συμφωνία για την τροποποίηση σύμβασης δανείου δεν εμπίπτει στην έννοια της «σύμβασης που αφορά χρηματοοικονομικές υπηρεσίες» κατά τη διάταξη αυτή, όταν η εν λόγω συμφωνία απλώς τροποποιεί το αρχικώς συμφωνηθέν επιτόκιο, χωρίς να παρατείνει τη διάρκεια του δανείου ή να τροποποιεί το ύψος του, και οι αρχικές ρήτρες της σύμβασης δανείου προέβλεπαν τη σύναψη τέτοιας τροποποιητικής συμφωνίας ή, σε περίπτωση μη σύναψης συμφωνίας, την εφαρμογή κυμαινόμενου επιτοκίου.
      
         (1)  ΕΕ C 25 της 21.1.2019.